

 146 C. PLINII HIST. NAT. LIB. XVf. 



Catonis ea de re placita. 



LXXV. Cato hominum summus in omni usu, dema- 

 teriis haec adjicit : Prelum e sapino atra potissimum fa- 

 cito : ulmeam , pineam , nuceam , hanc atque aliam ma- 

 teriam omnem quum effodies , luna decrescente eximito 

 post meridiem, sine vento Austro.Tunc erit tempestiva, 

 quum semen suum maturum erit. Cavetoque ne per ro- 

 rem trahas, aut doles. Idemque mox : Nisi intermestri , 

 lunaque dimidiata, ne tangas materiem.Tunc ne effodias 

 aut praecidas abs terra. Diebus septem proximis , quibus 

 luna plena fuerit , optime eximitur. Omnino caveto ne 

 quam materiam doles , neve caedas , neve tangas , nisi 

 siccam : neve gelidam, neve rorulentam. Tiberius idem 

 et in capillo tondendo servavit interlunia. M. Varro ad- 

 versus defluvia praecepit observandum id a pleniluniis. 



De magnitudine arborum. De natura materiarum : de sapino. 



LXXVI. Larici et magis abieti succisis, humor diu 

 defluit. Hae omnium arborum altissimae ac rectissimas. 



